**Α.Π. 2387A, Μυτιλήνη, 10/05/2004**

**ΠΑΝΕΠΙΣΤΗΜΙΟ ΑΙΓΑΙΟΥ**

**ΕΠΙΤΡΟΠΗ ΕΡΕΥΝΩΝ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το  Πανεπιστήμιο Αιγαίου στα πλαίσια του Έργου «ΕΠΕΑΕΚ /ΑΝΑΒΑΘΜΙΣΗ ΒΙΒΛΙΟΘΗΚΗΣ ΠΑΝΕΠΙΣΤΗΜΙΟΥ ΑΙΓΑΙΟΥ» που συνχρηματοδοτείται από την Ευρωπαϊκή Ένωση, προτίθεται να συνεργαστεί  με έναν  (1) Επιστήμονα  Πληροφορικής για την εκτέλεση εργασιών σε ένα από τα ακόλουθα αντικείμενα:

1.      ΔΙΑΧΕΙΡΙΣΗ ΥΠΟΛΟΓΙΣΤΙΚΩΝ ΣΥΣΤΗΜΑΤΩΝ

Ενδεικτικά:

        Εγκατάσταση/Παραμετροποίηση/Διαχείριση του υλικού των εξυπηρετητών (NAS, WWW,Database, Unix), των συστημάτων αποθήκευσης

        Εγκατάσταση/Παραμετροποίηση/Διαχείριση των λειτουργικών συστημάτων (Windows 2000Server, Sun Solaris) των Παραπάνω εξυπηρετητών

        Παραμετροποίηση/Διαχείριση των συστημάτων αρχείων (file systems) και διατάξεων αποθήκευσης (file storage systems) των παραπάνω εξυπηρετητών σε συνεργασία με τις υπηρεσίες που θα υποστηριχθούν

        Παραμετροποίηση/Διαχείριση του λογισμικού ασφάλειας πρόσβασης

        Παραμετροποίηση/Διαχείριση του τοπικού δικτύου αλλά και των απομακρυσμένων δικτύων (Παραρτήματα) σε συνεργασία με την ομάδα Υποστήριξης Δικτύων Τηλεματικής του Πανεπιστημίου

        Εγκατάσταση/Παραμετροποίηση/Διαχείριση της διάταξης αντιγράφων ασφαλείας

2.      ΑΝΑΠΤΥΞΗ-ΔΙΑΧΕΙΡΙΣΗ ΕΦΑΡΜΟΓΩΝ WWW

Ενδεικτικά:

        Εγκατάσταση/Παραμετροποίηση/Διαχείριση του λογισμικού παροχής WWW σε λειτουργικόWindows 2000 και UNIX.

        Ανάπτυξη/Διαχείριση εφαρμογής On-Line Help-Reference Desk

        Ανάπτυξη/Διαχείριση πακέτου Electronic Reserves

        Ανάπτυξη/Διαχείριση Θεματικών Πυλών

        Συγγραφή και ενημέρωση Ηλεκτρονικών Εγχειριδίων (On-Line Tutorials)

3. ΑΝΑΠΤΥΞΗ-ΔΙΑΧΕΙΡΙΣΗ ΒΑΣΕΩΝ ΔΕΔΟΜΕΝΩΝ

        Εγκατάσταση/Παραμετροποίηση/Διαχείριση του λογισμικού βάσεων δεδομένων σε λειτουργικόWindows 2000 ή/και UNIX.

        Ανάπτυξη/Διαχείριση των βάσεων δεδομένων για την παροχή υπηρεσιών του Έργου (On-LineHelp/Reference Desk, Ψηφιακής Χαρτοθήκης)

        Ανάπτυξη/Διαχείριση των βάσεων δεδομένων για την παροχή υπηρεσιών του Έργου (Γκρίζα Βιβλιογραφία)

**ΑΠΑΙΤΟΥΜΕΝΑ ΕΛΑΧΙΣΤΑ ΠΡΟΣΟΝΤΑ**

        Πτυχίο ΑΕΙ στον χώρο της Πληροφορικής Πανεπιστημίου της Ελλάδας ή του εξωτερικού με ισοτιμία ΔΙΚΑΤΣΑ

        Πολύ καλή γνώση της Αγγλικής γλώσσας που να αποδεικνύεται με αντίστοιχο πιστοποιητικό.

**ΕΠΙΘΥΜΗΤΑ ΠΡΟΣΟΝΤΑ**

Για την επιλογή θα ληφθεί σοβαρά υπ όψιν η γνώση και εμπειρία σε ένα ή περισσότερα από τα παρακάτω αντικείμενα:

             διαχείριση λειτουργικών συστημάτων UNIX, Windows 2000

             ανάπτυξη και διαχείριση δικτυακών εφαρμογών

             RDBMS (SQL server ή Oracle)

             Άριστη γνώση προγραμματισμού στις γλώσσες VB, C++, Java, HTML/XML και γλώσσεςscripting σε λειτουργικό σύστημα UNIX και εφαρμογών client-server σε περιβάλλονταInternet/Intranet.

Θα εκτιμηθεί η δυνατότητα μετακίνησης στα νησιά Χίο, Ρόδο, Σάμο Σύρο,  όπου λειτουργούν παραρτήματα Βιβλιοθήκης του Πανεπιστημίου Αιγαίου (υποβολή υπεύθυνης δήλωσης του Ν. 1599/1986 όπου ο/η υποψήφιος θα δηλώνει τη δυνατότητα μετακίνησής του στα τέσσερα νησιά) εφόσον κριθεί απαραίτητο για τις ανάγκες του έργου.

**ΟΡΟΙ ΕΡΓΑΣΙΑΣ**

        Σύμβαση μίσθωσης έργου διάρκειας ενός έτους  με  δυνατότητα  ανανέωσης μετά από κρίση μέχρι την λήξη του Έργου (2006).

        Η εργασία θα παρέχεται στην έδρα της Κεντρικής Υπηρεσίας Βιβλιοθήκης στην Μυτιλήνη

Οι υποψήφιοι θα καταταγούν σε πίνακα βάσει των τυπικών προσόντων τους. Ο βαθμός πτυχίου θα αποτελέσει το κατ αρχήν κριτήριο κατάταξης στον πίνακα .

 Η τελική επιλογή  θα γίνει με εξέταση των ουσιαστικών προσόντων και των στοιχείων της προσωπικότητάς των υποψηφίων σε συνέντευξη που θα διεξαχθεί στη ΜΥΤΙΛΗΝΗ σε χρόνο που θα προσδιορισθεί γραπτώς ή /και τηλεφωνικώς από την Επιτροπή Επιλογής.

Οι ενδιαφερόμενοι παρακαλούνται να αποστείλουν στην Κεντρική Υπηρεσία της Βιβλιοθήκης του Πανεπιστημίου Αιγαίου (**Κουντουριώτη 47Γ, 81100 Μυτιλήνη**) σε σφραγισμένο φάκελο με την ένδειξη Αίτηση πρόσληψης Συνεργατών Πληροφορικής για τη Βιβλιοθήκη του Πανεπιστημίου Αιγαίου το αργότερο μέχρι Τρίτη 1/6/2004, τα παρακάτω δικαιολογητικά:

        Βιογραφικό σημείωμα

        Αντίγραφα τίτλων σπουδών

        Βεβαιώσεις εμπειρίας (όπου υπάρχουν)

        Συστατικές επιστολές και κάθε άλλο στοιχείο, που κατά την κρίση τους, θα βοηθήσει την Επιτροπή επιλογής στη διαμόρφωση σωστής γνώμης για την εμπειρία, τις γνώσεις, την προσωπικότητα και την καταλληλότητα των υποψηφίων.

Πληροφορίες : Κεντρική Υπηρεσία Βιβλιοθήκης,  τηλ. 0251-36068, e-mail: [akotr@aegean.gr](mailto:akotr@aegean.gr).

**Ιωάννης Α. Σεϊμένης**

**Αντιπρύτανης**

**Οικονομικού Προγραμματισμού και Ανάπτυξης**